text: রিচার্ড উইলিয়াম ফার্নসওয়ার্থ (; ১ সেপ্টেম্বর ১৯২০ - ৬ অক্টোবর ২০০০) ছিলেন একজন মার্কিন অভিনেতা ও স্টান্ট। তিনি কামস আ হর্সম্যান (১৯৭৮), দ্য গ্রে ফক্স (১৯৮২), অ্যান অব গ্রিব গেবলস্‌ (১৯৮৫), মিজারি (১৯৯০), এবং দ্য স্ট্রেইট স্টোরি (১৯৯৯) চলচ্চিত্রে অভিনয়ের জন্য সর্বাধিক পরিচিত। তিনি কামস আ হর্সম্যান ও দ্য স্ট্রেইট স্টোরি ছবিতে অভিনয়ের জন্য দুটি একাডেমি পুরস্কারের মনোনয়ন লাভ করেন এবং দ্য গ্রে ফক্স ও দ্য স্ট্রেইট স্টোরি ছবিতে অভিনয়ের জন্য তিনি দুটি গোল্ডেন গ্লোব পুরস্কারের মনোনয়ন লাভ করেন।
  
  প্রারম্ভিক জীবন
  ফার্নসওয়ার্থ ১৯২০ সালের ১লা সেপ্টেম্বর ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা ছিলেন একজন প্রকৌশলী এবং মাতা একজন গৃহিণী। সাত বছর বয়সে তার পিতা মারা যান। পরে তিনি তার মা ও দুই বোনের সাথে ডাউনটাউন লস অ্যাঞ্জেলেসে বেড়ে ওঠেন। মহামন্দার সময়ে ১৫ বছর বয়সে তিনি স্কুল ত্যাগ করেন এবং স্থানীয় পোলো বার্নে কাজ শুরু করেন। ১৯৩০-এর দশকের মাঝামাঝি সময়ে তিনি রোডিও সার্কিটে ঘোড়া চালাতেন। তার এই অভিজ্ঞতাই তাকে চলচ্চিত্রে স্টান্ট হিসেবে কাজের সুযোগ তৈরি করে দেয়। স্টান্ট হিসেবে ফার্নসওয়ার্থের প্রথম কাজ ছিল গ্যারি কুপার অভিনীত দি অ্যাডভেঞ্চার অব মার্কো পোলো (১৯৩৮)। তিনি পরে প্রতিযোগিতামূলক রোডিও সার্কিটের কাজ ছেড়ে দেন এবং চলচ্চিত্রে কাজে মনযোগী হন।
  
  তথ্যসূত্র
  
  বহিঃসংযোগ
  
   
   
   
  
  বিষয়শ্রেণী:১৯২০-এ জন্ম
  বিষয়শ্রেণী:২০০০-এ মৃত্যু
  বিষয়শ্রেণী:২০শ শতাব্দীর মার্কিন অভিনেতা
  বিষয়শ্রেণী:আত্মহননকারী মার্কিন অভিনেতা
  বিষয়শ্রেণী:মার্কিন চলচ্চিত্র অভিনেতা
  বিষয়শ্রেণী:মার্কিন টেলিভিশন অভিনেতা
  বিষয়শ্রেণী:লস অ্যাঞ্জেলেসের অভিনেতা
  বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত
  বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
title: রিচার্ড ফার্নসওয়ার্থ